
‏יום שלישי, י"ז בסיון התשס"ט (‏9 ביוני, 2009), שעה 13:00
סדר היום:
1.
תקנות שוויון זכויות לאנשים עם מוגבלות (נגישות לשירותי בזק ולמתקני בזק) (תיקון), התשס"ט-2009

נכחו:


חברי הוועדה: 


חיים כץ – היו"ר

משה (מוץ) מטלון

מוזמנים:
 

זאב רז
-
סמנכ"ל בכיר הנדסה ורישוי, משרד התקשורת

עו"ד ליאת גלזר
-
מנהלת מחלקה, הלשכה המשפטית, משרד התקשורת

שמעון בן דוד
-
יועץ השר, משרד התקשורת

ד"ר יחיאל שבי
-
דובר משרד התקשורת

עו"ד דן אורן
-
ממונה מחלקת ייעוץ וחקיקה, משרד המשפטים

דורין דואני
-
מתמחה, מחלקת ייעוץ וחקיקה, משרד המשפטים

אורלי בוני
-
ראש השירות הארצי לריפוי בעיסוק, משרד הבריאות

אפרים חוג'ה
-
ס' מנהל אגף השיקום, משרד הרווחה והשירותים החברתיים

מיכאל מורג
-
יועץ, משרד התעשייה, המסחר והתעסוקה

עו"ד בלהה ברג
-
היועצת המשפטית, נציבות שוויון לאנשים עם מוגבלות

עו"ד ערן טמיר
-
ריטיינר, נציבות שוויון לאנשים עם מוגבלות

ד"ר אורנה ערן
-
ריטיינרית, נציבות שוויון לאנשים עם מוגבלות

יעקב כהן
-
יו"ר ארגון הפעולה של הנכים

משה בסעד
-
מנכ"ל ארגון נכי ישראל

מומו נקווה
-
ארגון נכי ישראל

ישראל אבן זהב
-
יו"ר תחום נגישות במטה מאבק הנכים + פורום ארגוני הנכים

עו"ד שמואל אמיתי
-
מנכ"ל אגודת החרשים

מאיר אטדג'י
-
ארכיטקט, אדריכל יועץ נגישות, אגודת החרשים

אריאלה זייצ'יק
-
ק' תקשורת בשמע תל-אביב

יובל וגנר
-
יו"ר עמותת נגישות ישראל

עו"ד מיכל רימון
-
יועמ"ש, עמותת נגישות ישראל

יוליה מרוז
-
מנהלת אגף רגולציה, חברת פלאפון

דורי צ'יקו
-
מנהל תחום ממשל, חברת סלקום

יהל בר נר
-
מנהלת מחלקת רגולציה, חברת פרטנר

אורי דאבי
-
מנהל פרויקטים, חברת פרטנר

עו"ד ענת דורנר
-
מ"מ היועצת המשפטית,  הוט טלקום

מיכל פליישר
-
מנהלת אגף אסטרטגיה ורגולציה, הוט טלקום

שלומית אדלר קמפניאנו
-
מתורגמנית לשפת הסימנים

ייעוץ משפטי:  
שמרית שקד-גיטלין


אור רוזנמן (מתמחה)

מנהלת הוועדה:
וילמה מאור

רשמת פרלמנטרית: אירית שלהבת
תקנות שוויון זכויות לאנשים עם מוגבלות (נגישות לשירותי בזק ולמתקני בזק)

(תיקון), התשס"ט-2009

היו"ר חיים כץ:


צהרים טובים, אני מתכבד לפתוח את ישיבת ועדת העבודה, הרווחה והבריאות. על סדר היום תקנות שוויון זכויות לאנשים עם מוגבלות (נגישות לשירותי בזק ולמתקני בזק) (תיקון), התשס"ט-2009. 


התקנות הללו נידונו במשך למעלה מ-5 ישיבות אך עדיין לא יצאו לאור. אני מבין שהיתה פנייה של משרד התקשורת. את מבקשת להגיד דבר מה?

ליאת גלזר:


אכן דנו בתקנות הללו, והן עברו ואושרו בכנסת הקודמת ונקבע להן מועד תחילה, 1 ביוני 2009. קצת לפני אותו מועד קיבלנו פניות ממפעילי התקשורת, שהם שנדרשים ליישם את התקנות ולעמוד בחובות שמוטלות עליהם בתקנות, שההיערכות ליישום התקנות, ובפרט סעיף ספציפי, סעיף השירותים, נמצאת בעיצומה, אבל על מנת להשלים את ההיערכות נדרש פרק זמן קצר נוסף, של חודש וחצי. משרד התקשורת ושר התקשורת בחנו את הבקשה, חשבו שהיא סבירה ולכן הכינו תיקון מוצע לתקנות. בהתאם לחוק יש גם חובת היוועצות. פנינו לגופים שאנו חייבים בהיוועצות עמם – נציבות שוויון לאנשים עם מוגבלות, ארגוני המוגבלויות והמפעילים כמובן. בסיום ההיוועצות העמדה של משרד התקשורת, שיש מקום לאפשר את ההארכה, שהיא באמת קצרה יחסית ורלוונטית רק לאחד הסעיפים, לא לכל התקנות. שאר התקנות נכנסו לתוקף ב-1 ביוני 2009. 

חיים כץ:


פנה אליי מר יובל וגנר מעמותת נגישות ישראל. אני לא רוצה לפתוח את הנושא לדיון. אם מישהו סבור שמכיוון שמשרד התקשורת לא עמד בלוח הזמנים לא ניתן להם סיכוי לעזור לאנשים – אין מושלמוּת. צריך להתחיל לפעול. המטרה של הוועדה הזאת לעזור לאנשים. אי אפשר לפתור את כל הבעיות ביום אחד. אם נתחיל במשהו, אם ניצור סדק בקיר נוכל להמשיך ולתקן. נכון לעכשיו לא עמדו בלוח הזמנים. בא משרד התקשורת ואומר: אנחנו רוצים לעמוד בלוח הזמנים. בחלק מן הדברים עמדנו. אנחנו רוצים עוד חודש וחצי, עד 15 ביולי 2009. כפי שאמר לי חבר הכנסת מטלון: "אם הם לא יעמדו בתקנות עד 15 ביולי, אנחנו נפתח את הכול". משרד התקשורת, אם לא תעמדו בתקנות עד 15 ביולי, כפי שאתם מבקשים כעת, נפתח את הכול. שיהיה לכם ברור. אנחנו רוצים לתת לכם אפשרות לממש את התקנות עד 15 ביולי. אני לא רוצה לפתוח את הנושא הזה לדיון. אני רוצה להתחיל ליצור סדק בקיר ואחר-כך נוכל להרחיב אותו. 


מי בעד אישור התקנות? מי נגד?

הצבעה

בעד תקנות שוויון זכויות לאנשים עם מוגבלות (נגישות לשירותי בזק ולמתקני בזק) (תיקון), התשס"ט-2009 – 2

נגד – אין

נמנעים – אין

התקנות נתקבלו.

חיים כץ:


התקנות נתקבלו. תודה רבה. הישיבה נעולה. 

הישיבה ננעלה בשעה 13:05

